鄭錦滿

鄭錦滿，花名四眼哥哥、超音鼠，係香港社運人士，2016年加入香港修憲派政治組織熱血公民，以呢個組織身份參選立法會選舉。

簡歷
鄭錦滿中學時期開始參與社運，包括社民連嘅活動同反高鐵運動，到2009年屋企人安排佢過澳洲留學。

2014年9月香港爆發雨遮革命，嗰時讀緊澳洲昆士蘭科技大學嘅鄭錦滿返香港聲援，11月21號佢因為唔滿意有團體企圖主導佔領運動，而帶領網民到金鐘佔領現場「拆大台」，因而開始出名。12月頭佔領運動尾聲，佢創立學運組織學生前線，但第二年3月就解散。另外佢亦參與過佔領運動後嘅「鳩嗚行動」。

2016年2月，鄭錦滿加入熱血公民，志在用呢個組織身份參選第6屆香港立法會選舉。佢喺香港島地區直選議席嘅熱血公民候選名單入面排頭位，後面係鍾琬媛。而呢張名單係香港島選區唯一自稱本土派嘅正式候選名單。不過，由於佢張名單只係攞到22,555票排第八，佢嘅第一次參選立法會之旅亦只能飲恨告終。

2017年3月30號，鄭錦滿因為喺雨傘運動期間阻住警察喺旺角佔領區嘅清場行動，被高等法院裁定藐視法庭罪名成立，被判坐花廳三個月。

2020年，佢夥拍莊芷茵參選第7屆香港立法會選舉嘅香港島選區，但佢提名無效。

香港自治運動——政治理念

香港本土派人士
類:祖籍潮州
錦滿
類:前熱血公民成員